Վերջածանցի առանձնացման հիմնական ալգորիթմի զարգացված տարբերակ է ածանի փոխարինման ալգորիթմը։ Վերջծանցի առանձնացման ալգորիթմին նման այս ալգորիթմը փոխարինում է վերջածանցը այլընտրանքային ածանցի հետ։ Օրինակ, կարող է լինել կանոն, որ ies փոխարինի y-ով։ Առաջին հայացքից թվում է, որ այս՝ friendlies օրինակում երկու ալգորիթմներն էլ նույն գործողությունն են կատարում, սակայն դա իրականում այդպես չէ։ Եթե վերջածանցի առանձնացման ալգորթմում մենք ստանում ենք friendl արդյունքը, որը իրական բառ չէ, ապա վերջածանցի փոխարինման ալգորիթմում մենք կստանանք friendly արդյունքը, ինչը իրական բառ է և նշանակում է ընկերասեր։ Ավելի խորանալով մանրուքների մեջ, պարզ մեթոդը կլինի կանոնների ցիկլիկ ձևերի օգտագործումը (ինչպես համակարգչի մասնագետներն են ասում՝ ռեկուրսիվորեն)։ Այս օրինակում ենթադրվում է գործողությունների հետևյալ հաջորդականությունը՝ առաջին քայլից հետո՝ ies վերջածանցի փոխարինումը y-ով, երկրորդ քայլը կլինի ly վերջածանցի առանձնացումը։ Այսինքն friendlies բառը դառնում է friendly` վերջածանցի փոխարինման ալգորիթմի միջոցով, և friend վերջածանցի առանձնացման ալգորիթմի միջացով։